Audzēja pamatā ir ‘’kļūda’’ šūnas gēnos, jeb bojāta šūna. Šādus šūnas bojājumus rada dzīves laikā uzkrātās mutācijas, kas rodas, piemēram, no - UV stariem, cigarešu dūmiem, vides piesārņojuma, hroniska iekaisuma, dažām ķimikālijām, medikamentiem, vīrusiem. Dzīvnieki un cilvēki var pat piedzimt ar šādu šūnu mutāciju, tāpēc vēzis ir sastopams gan jauniem, gan veciem cilvēkiem un dzīvniekiem. Tomēr, dzīves laikā mēs visi esam pakļauti kancerogēnām vielām, starojumam u.c., tādēļ audzēji biežāk sastopami vecākiem dzīvniekiem un cilvēkiem.